उदयपुर. शिल्पग्राम महोत्सव के 9वें दिन मंगलवार को मुख्य रंगमंच ‘कलांगन’ पर लोक वाद्य सिम्फनी ‘झंकार’ का प्रमुख आकर्षण रहा। यहां 14 राज्यों के कलाकारों ने दो दर्जन वाद्य यंत्रों से परिसर गूंजा दिया।
दो स्टेट, दो कलाएं, एक यादें संजाेए "दोस्ती की'...
शिल्पग्राम के इस पल को यादों में बसाने के लिए कलाकार एक-दूसरे के फोटो खींच रहे हैं। फुर्सत के पलों में पंजाब के लोक कलाकारों का फोटो लेते गुजरात के सिद्धी धमाल कलाकार।
इन्होंने बांसुरी, सारंगी, मोरचंग, चैतारा, घड़ा, मुगरवान, ताशा, मसीण्डो, ढोलक, खड़ताल, भपंग, नाल, डीमड़ी, ढोलकी, ढोल, पुंग, गोगोना, तबील, नादस्वरम् चिमटा, नगाड़ी आदि के साथ कलाकारों ने शिल्पग्राम उत्सव की शाम यादगार बना दी। इसमें राजस्थान, तमिलनाडु, महाराष्ट्र, गुजरात, पंजाब, ओडिसा, पश्चिम बंगाल, असम, मणिपुर, गोवा अादि के कलाकार शामिल थे।
इससे पहले पश्चिम बंगाल के कलाकारों ने पुरूलिया छाऊ में पौराणिक प्रसंगों का मंचन किया। विभिन्न देवों और असुरों का मुखौटा पहने कलाकारों ने अपने हाव-भाव व नृत्याभिनय से अभिभूत किया। बुधवार को शिल्पग्राम उत्सव का समापन होगा। इस दौरान रंगमंच पर भांगड़ा, सिद्दी धमाल, बिहू, भपंग के अलावा लोक वाद्य यंत्र सिम्फनी का आकर्षण रहेगा।
आगे की स्लाइड्स में देखिए इवेंट की फोटोज।
hin_Deva hin_Deva hin_Deva hin_Deva hin_Deva hin_Deva